ZIGA ทะยานไม่เลิก! บวกอีก 5% นิวไฮรอบกว่า 2 ปี ลุ้นกำไรปี 63 โตทะลัก 232%
ZIGA ทะยานไม่เลิก! บวกอีก 5% นิวไฮรอบกว่า 2 ปี ลุ้นกำไรปี 63 โตทะลัก 232%
27 ม.ค. 2564

ผู้สื่อข่าวรายงานว่า บริษัท ซิก้า อินโนเวชั่น จำกัด (มหาชน) หรือ ZIGA ณ เวลา 11.14 น. อยู่ที่ 4.04 บาท บวก 0.20 บาท หรือ 5.21% ด้วยมูลค่าซื้อขาย 54.52 ล้านบาท ราคาหุ้นวิ่งแรงในรอบ 2 ปี 10 เดือน โดยนับตั้งแต่หุ้นยืนที่ระดับ 4.08 บาท เมื่อวันที่ 15 มี.ค.61

บล.ฟินันเซีย ไซรัส (+) หุ้นที่คาดกำไรไตรมาส 4/2563  แข็งแกร่ง CHG BCH TACC RBF JWD ZIGA PTG TVO NER CPF TFG SYNEX KCE HANA MTC ORI SPALI
บล.ฟินันเซีย ไซรัส ระบุในบทวิเคราะห์ แนะนำ “ซื้อ” ZIGA ราคาเป้าหมาย 4.30 บาท โดยราคาสินแร่เหล็กในตลาดล่วงหน้าของจีน (Dalian Exchange) แม้จะพักฐานหลังจากที่ปรับขึ้นไปแรงมาก แต่ยังอยู่ในระดับสูงและเพิ่มขึ้น 19% MTD เป็นบวกต่อมาร์จิ้นของ ZIGA
แม้จำนวนวันทำงานในไตรมาส 4/63 จะน้อยแต่คาดกำไรจะยังน่าประทับใจ 38 ล้านบาท ลดลง 8% เมื่อเทียบจากไตรมาสก่อน แตะเพิ่มขึ้น 1,178% เมื่อเทียบจากปีก่อน ทำให้กำไรทั้งปี 2563 เพิ่มขึ้น 232% เมื่อเทียบจากปีก่อน และโตต่อ 26% เมื่อเทียบจากปีก่อนในปี 2564 จากการขยายช่องทางขายปลีกและ online รวมถึงเร่งขายสาขา